C 204/6
MT
Il-Ġurnal Uffiċjali tal-Unjoni Ewropea
12.6.2023
Bil-ħsieb li tiġi ppreservata l-flessibbiltà għal attivitajiet superviżorji konġunti potenzjali fir-rigward ta' tħassib superviżorju ad hoc li jista' jinqala', għandu jkun possibbli li l-attivitajiet superviżorji konġunti jiġu estiżi għal oqsma mhux previsti fiż-żmien tar-reviżjoni annwali preċedenti.
F’dan il-kuntest, il-BĊE jilqa’ l-possibbiltà li l-awtoritajiet kompetenti tas-CCPs tal-UE jitolbu għajnuna f’ħidma superviżorja (11) li għaddejja, f’konformità malprinċipju ta’ “l-ebda ġegħil – l-ebda projbizzjoni”.
Jekk jiġu stabbiliti JSTs, kif stabbilit fil-proposta tal-Kummissjoni, il-BĊE jappoġġa l-parteċipazzjoni tas-superviżuri rilevanti tal-membri tal-ikklerjar f’JSTs, minħabba l-importanza tar-rabta bejn il-membri tal-ikklerjar u s-CCPs tal-UE, u tal-banek ċentrali tal-ħruġ u sorveljanti rilevanti, minħabba l-perspettiva sistemika usa' tagħhom dwar il-ġestjoni tar-riskju tas-CCPs.
1.2.
L-Awtorità Ewropea tat-Titoli u s-Swieq
1.2.1.
Ir-rwol tal-ESMA fit-trawwim tal-konverġenza superviżorja u l-mitigazzjoni tar-riskju transkonfinali Unjoni tas-Swieq Kapitali li taħdem tajjeb teħtieġ prattiki allinjati mill-qrib fis-superviżjoni tas-CCP tal-UE.
Bil-ħsieb li tkompli tippromwovi l-konverġenza superviżorja u l-applikazzjoni konsistenti tal-EMIR madwar is-CCPs tal-UE, il-BĊE jappoġġa l-proposti għat-tisħiħ tar-rwol tal-ESMA, bħala waħda mill-Awtoritajiet Superviżorji Ewropej.
B'mod partikolari, l-ESMA għandha jkollha dritt tal-vot fil-kulleġġi u tipprovdi opinjonijiet dwar abbozzi ta' deċiżjonijiet superviżorji li għandhom x'jaqsmu mar-reviżjoni u l-valutazzjoni annwali, ir-rekwiżiti tal-marġni u l-irtirar tal-awtorizzazzjoni.
Il-BĊE jappoġġa wkoll il-proċess propost għall-opinjonijiet tal-ESMA indirizzati lillawtorità kompetenti tas-CCP tal-UE (12).
Dan huwa kompletament konformi mal-parteċipazzjoni orizzontali talESMA fil-kulleġġi kollha u l-kapaċità unika u r-rwol importanti tagħha li tirriżulta fil-promozzjoni ta' valutazzjoni konsistenti ta' kwistjonijiet komuni madwar il-kulleġġi.
1.2.2.
Koordinazzjoni transkonfinali f’sitwazzjonijiet ta’ kriżi Il-BĊE jaqbel li hemm bżonn li jissaħħaħ il-qafas tal-Unjoni għall-koordinazzjoni bejn l-awtoritajiet rilevanti fil-każ ta’ sitwazzjonijiet ta’ stress li jkollhom impatt, jew li x’aktarx ikollhom impatt, fuq is-CCPs tal-UE jew is-swieq ikklerjati ċentralment b’mod aktar ġenerali.
Dan huwa essenzjali kemm bil-ħsieb li jiġu identifikati u indirizzati r-riskji ta' kontaġju fl-Unjoni kollha, li jirriżultaw minn sitwazzjonijiet ta' stress f'CCPs tal-UE individwali, fi stadju bikri kif ukoll biex tinkiseb reazzjoni kkoordinata sew u mifruxa mal-Unjoni kollha għal tali emerġenzi madwar l-Unjoni kollha.
Qafas aktar speċifiku għal sitwazzjonijiet ta’ emerġenza se jgħin biex jiċċara l-aspettattivi talawtoritajiet rilevanti u tas-CCPs rigward il-passi prattiċi li għandhom jiġu segwiti, iħaffef ir-rispons tal-Unjoni għal tali sitwazzjonijiet ta’ emerġenza u jnaqqas ir-riskju potenzjali ta’ approċċi konfliġġenti ta’ dawk l-awtoritajiet.
Għalhekk, il-BĊE jilqa’ r-reviżjoni proposta tad-dispożizzjonijiet għal sitwazzjonijiet ta’ emerġenza (13), inkluża l-ispeċifikazzjoni ta’ xenarji ta’ emerġenza rilevanti, ir-rwol ta’ koordinazzjoni formali tal-ESMA, il-possibbiltà għall-ESMA li tirkupra direttament l-informazzjoni meħtieġa għal dan ir-rwol ta’ koordinazzjoni u s-setgħa tagħha li toħroġ rakkomandazzjonijiet ta’ emerġenza lill-awtoritajiet kompetenti f’sitwazzjonijiet fejn aktar minn CCP waħda tal-UE tkun affettwata mis-sitwazzjoni ta’ emerġenza jew fejn avvenimenti madwar l-Unjoni kollha jkunu qed jiddestabilizzaw is-swieq transfruntiera kklerjati ċentralment.
Reazzjoni kkoordinata tajjeb għal avvenimenti ta' stress serji li jħallu impatt fuq l-ikklerjar ċentrali fl-Unjoni teħtieġ l-interazzjoni effettiva tal-Kumitat Superviżorju tas-CCP ma' awtoritajiet rilevanti oħra.
Il-banek ċentrali tal-ħruġ rilevanti għandhom għalhekk dejjem jiġu mistiedna għal-laqgħat tal-Kumitat Superviżorju tas-CCP li jissejħu meta l-iżviluppi fis-swieq finanzjarji jista' jkollhom effett negattiv fuq il-likwidità tas-suq, it-trażmissjoni tal-politika monetarja jew it-tħaddim bla xkiel tas-sistemi tal-ħlas.
Dan jiżgura wkoll konsistenza mal-approċċ tar-regolament propost, fejn il-banek ċentrali tal-ħruġ ikunu involuti fid-diskussjonijiet kollha dwar is-CCPs tal-UE (ara l-paragrafu 1.3.1 hawn taħt).
(11) Ara l-Artikolu 1, punt (18), tar-regolament propost, li jdaħħal l-Artikolu ġdid 23b(2d) fl-EMIR.
(12) Ara l-Artikolu 1, punti (12) u (17), tar-regolament propost.
(13) Ara l-Artikolu 1, punt (19), tar-regolament propost.